Diari Oficial de la Generalitat Valenciana


Sumari del DOGV 5544, del 28-06-2007 (2007/6297)

Notificació a M. Paz Jiménez Flores i altre de la sentència dictada en les actuacions del juí ordinari número 743/2006.
-----------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6297


Data del document
:   20-03-2007

Organisme emissor
:   Jutjat de Primera Instància Número 22 de València

Tipus de document
:   Edicte

Descriptors 

:   * sistema judicial

Notificació a M. Paz Jiménez Flores i altre de la sentència dictada en les actuacions del juí ordinari número 743/2006. [2007/6297]  
Procediment: assumpte civil 000743/2006.  
Juí: juí ordinari 000743/2006.  
Part demandant: José Martí Montañana, María Celeste Martí Martínez i Mutualidad de Levante.  
Part demandada: María Paz Jiménez Flores i Consorci de Compensació d'Assegurances  
Sobre ordinaris  
En el juí referenciat, s'ha dictat la resolució que té l'encapçalament i la decisió que literalment diu així:   
«Ricardo Razola García, magistrat jutge d'este Jutjat de Primera Instància número 22 de València ha vist estes actuacions de juí ordinari número 743/2006, i que actuen com a actors José Martí Montañana, María Celeste Martí Martínez i Mutualidad de Levante Entidad de Seguros a Prima Fija, representats per la procuradora Elena Herrero Gil i dirigits pel lletrat Ignacio Pascual Serrano, i com a demandats María Paz Jiménez Flores, en situació processal de rebel·lia i el Consorci de Compensació d'Assegurances, representat i dirigit pel lletrat de l'Estat; i s'exercita acció de condemna al pagament de quantitat per responsabilitat extracontractual que prové d'accident de trànsit, i es procedix en virtut de la potestat jurisdiccional que ens atribuïx la sobirania popular i en nom de sa majestat el rei, a dictar la sentència que es basa en els següents:  
«Decisió  
Que amb l'estimació parcial de la demanda presentada per la procuradora Elena Herrero Gil en nom de José Martí Montañana, María Celeste Martí Martínez i Mutualidad de Levante Entidad de Seguros a Prima Fija, contra María Paz Jiménez Flores i el Consorci de Compensació d'Assegurances, condemne a estos demandats solidàriament al pagament de sis mil nou-cents vint-i-sis euros amb vint-i-cinc cèntims d'euro (6.926,25 euros), més els interessos legals corresponents, que respecte del Consorci de Compensació d'Assegurances ho seran des de la data del requeriment (28 de febrer de 2006) amb aplicació de l'article 20 de la Llei de Contracte de l'Assegurança, i sense fer expressa condemna en costes.  
Notifiqueu esta sentència a les parts, i porteu-la al lligall corresponent, i deixeu testimoniatge en les actuacions.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn). El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i manifestar la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, per provisió de 20 de març de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Butlletí Oficial de la Província i Diari Oficial de la Comunitat Valenciana, per a dur a efecte la diligència de notificació.  
València, 20 de març de 2007.- La secretària judicial: María Alfonso Seijas Rodríguez.